הקמרזאוריים היו זאורופודים קטנים יחסית, בעלי ראשים קטנים ושיניים גדולות וקהות. הם היו קרוביהם הרחוקים של הטיטאנוזאוריה הענקיים.
הבולט מבני משפחה זו הוא הקמרזאורוס שהגיע לאורך מרבי של 23 מטר ושקל עד 45 טון מטרי, והיה אחד הזאורופודים הנפוצים בזמנו.
ז'וזפין, נסיכת לוכטנברג
פ. נ. דייויד
דורותי פ. רייס
דורותי פ. רייס (1922–2017) הייתה סטטיסטיקאית אמריקנית, שהתמחתה בניתוח נתוני בריאות. היא תרמה תרומה מכרעת לייסוד תוכנית הביטוח הרפואי הפדרלית – מדיקר.
ביוגרפיה.
רייס סיימה את לימודי תואר ראשון בכלכלה באוניברסיטת ויסקונסין במדיסון. לאחר סיום לימודיה החלה לעבוד במוסדות ממשלתיים. ב-1960 החלה לעבוד במוסד לביטוח לאומי של ארצות הברית (social security), שם הייתה אחת מהמדענים הראשונים שחקרו את העלויות הנגרמות עקב מחלות. כן עסקה בניתוח נתוני בריאות של קשישים.
ב-1964 פרסמה מחקר פורץ דרך על מצבם הבריאותי של קשישים באמריקה. היא חשפה כי למחצית מהקשישים באמריקה אין ביטוח רפואי – בסך הכל כ-8.5 מיליון איש. היא הראתה כי האוכלוסייה הזו התאפיינה באנשים קשישים במיוחד, שיעור הנשים בה היה גבוה משיעורן באוכלוסייה הכללית, הכנסתם נמוכה במיוחד, והמצב הבריאותי שלהם היה גרוע במיוחד. היא הראתה כי אנשים אלה שוהים בבתי חולים יותר מאשר קבוצות אוכלוסייה אחרות.
לכך נוספו מחקרים כלכליים שהעריכו את העלויות הציבוריות של מחלות לב ומחלות בכלל. המסקנה הייתה שיש להקים ביטוח בריאות פדרלי לקשישים, גם משום שאין להזניח ציבור זה בשעתם הקשה, וגם מפני שהעלות הכספית של ביטוח כזה נמוכה מהעלויות הנגרמות עקב אשפוזים וטיפולים שניתן למנוע.
מחקר נוסף שביצעה שפך אור על העלות הכלכלית שנגרמת עקב נשים שבוחרת להיות עקרות הבית, והראתה כי יציאת נשים לעבודה תביא לתועלת כלכלית לכל.
ב-1976 עברה לנהל את המרכז הלאומי לסטטיסטיקת בריאות. בעקבות קיצוץ תקציב המרכז על ידי הנשיא רייגן בשנת 1982, עברה לאוניברסיטת קליפורניה בסן פרנסיסקו, שם כיהנה כמרצה לסטטיסטיקה. במקביל להוראה, ביצעה מחקר מקיף על העלויות הכלכליות הנגרמות מעישון. התברר כי בשנת 1993 נגרמו הוצאות בריאותיות בסך כ-73 מיליארד דולר, כאשר 13 מיליארד דולר מהסכום שולמו על ידי ביטוח הבריאות הפדרלי מדיקייד. בעקבות מחקר זה תבעה ממשלת ארצות הברית את חברות הטבק. התביעה הסתיימה בהסדר פשרה בו שילמו חברות הטבק לממשלה 206 מיליארד דולר.
רייס נשארה חברת סגל בדרגת פרופסור באוניברסיטת קליפורניה בסן פרנסיסקו עד מותה ב-2017. לאורך הקריירה שלה היא פרסמה מעל ל-200 מחקרים מדעיים, ספרים ופרקים בספרים.
צטיוזאוריים
צטיוזאורוס (שם מדעי: "Cetiosauridae") היא משפחת דינוזאורים זאורופודים בעלי צוואר ארוך שחיו לאורך תור היורה לפני 175-150 מיליון שנה.
משפחה זו הייתה קרובה מאוד למשפחת הממנצ'יזאוריים, בעלי הצוואר הארוך. מיני המשפחה בתחילה היו מיוצגים במשפחות שונות, אך כמה חוקרים קיבצו אותם למשפחה אחת ע"פ מיונים.
אלה היו דינוזאורים מגושמים בעלי צוואר ארוך ולסתות קטנות. הם נמצאו בעיקר במערב אירופה, סין ואמריקה הדרומית.
יורה (תקופה)
ממנצ'יזאוריים
ממנצ'יזאוריים (שם מדעי: "Mamenchisauridae") היא משפחה של דינוזאורים ארוכי צוואר מקבוצת הזאורופודה שחיו בתקופת היורה לפני 174-145 מיליון שנה. רבים מהם התגלו בחפירות בסין.
אלו היו דינוזאורים גבוהים בעלי חוליות רבות בצווארם שהתרומם למעלה. הצוואר היה ארוך יחסית לגופם. מהמינים הבולטים במשפחה הוא הממנצ'יזאורוס, הדינוזאור בעל הצוואר הארוך ביותר מבין כל הדינוזאורים, שאורך צווארו הגיע ל-13–14 מטרים. אורכו היה כ-25 מטר ומשקלו הגיע ל-20 טון, וייתכן שפרטים גדולים במין "Mamenchisaurus sinocanadorum" הגיעו לאורך של 35 מטר ומשקל של 60 טון. ככל הנראה הצוואר שימש לאכילה מצמרות עצים רחוקים, לעיתים מעל מכשולים.
פלורנס נייטינגייל דייויד
צלורידים
קואלוריים (שם מדעי: "Coeluridae") היא משפחת דינוזאורים טורפים שנעו על 2 רגליים וחיו בתקופה יורה עליון לפני 153-150 מיליון שנה. מאובניהם נמצאו בכמה אזורים באמריקה הצפונית.
יצורים אלו היו טורפים זריזים בעלי זנב ארוך והיו מאבותיהם הרחוקים של הטירנוזאוריים. לחלקם היו ציצות על ראשם. ככל הנראה הם חיו ביערות וצדו במארבים יצורים קטנים יותר.
סוגים.
במשפחה זו היו רק 3 סוגים, אך ישנם חוקרים המשייכים הנה יצורים נוספים:
פרוצרטוזאוריים
פרוצרטוזאוריים (שם מדעי: "Proceratosauridae") היא משפחה של דינוזאורים טורפים מקבוצת תרופודה שחיו בתקופות יורה תיכון עד קרטיקון עליון לפני 175-125 מיליון שנה.
יצורים אלה היו מאבותיו של הטירנוזאורוס רקס הענקי אך הם היו קטנים בהרבה וזריזים יותר. הייתה להם ציצה בולטת על ראשם והיו להם לסתות חזקות מלאות שיניים חדות. ייתכן שהיו ציידים חברתיים או שהיו אוכלי נבלות.
ע"פ מחקרים מאוחרים מעריכים שלדינוזאורים אלה היו מכוסי נוצות.
סוגים.
חלק מהסוגים הועברו למשפחה סטוקסוזאוריים (Stokesosauridae).
צו גרנדה
קופה ראשית
קופה ראשית היא קומדיית מצבים סאטירית ישראלית מסוגת מוקומנטריה, המשודרת החל מ-21 בפברואר 2018.
החל מ-31 באוגוסט 2018 הסדרה משודרת בשידורים חוזרים בערוץ כאן 11. עונה שנייה שצולמה החל מ-8 באוגוסט 2019 עלתה לשידור ב-6 בינואר בכאן 11. העונה הראשונה של הסדרה צולמה בסניף רעננה של "סופר עמנואל" לפני שנפתח לקהל הרחב. לאחר היפתחו לא ניתן היה לצלם שם עונה נוספת, והעונה השנייה צולמה בסניף הנטוש של "חצי חינם" שבמתחם ירקונים שנהרס אף הוא בהמשך בעקבות שימוש לא חוקי בשטח עליו הוקם המתחם. העונה השלישית עלתה לשידור ב-26 ביולי 2021. באוקטובר 2021 פורסם כי הסדרה תחודש לעונה רביעית.
הסדרה הייתה אחת מהמועמדות לזכייה בפרס אמי הבין-לאומי בקטגוריית "סדרת הקומדיה הטובה ביותר" של שנת 2019. הסדרה זכתה בפרס האקדמיה לטלוויזיה לשנת 2020 בקטגוריית "קומדית המצבים הטובה ביותר".
הסדרה מתרחשת בסניף יבנה של רשת המרכולים הבדיונית "שפע יששכר", ועוקבת בדרך כלל אחרי התרחשויות אופייניות במרכול ישראלי בין עובדי המרכול ללקוחותיו. היא מלווה ב"ראיונות" של עובדי המרכול המלווים את ההתרחשויות בכל פרק. הדמויות בסדרה מודעות להיותן מצולמות לסדרה דוקומנטרית, והן מנהלות לעיתים דיאלוגים עם "המראיין", המכונה בפיהן "שינקין" (מגולם, בקולו בלבד, על ידי במאי הסדרה אורן שקדי).
בסמוך לצילומי העונה השלישית שודר מערכון מיוחד של הסדרה בליל הבחירות לכנסת העשרים וארבע שנקרא "דמוקרטיה בנעימים". בנוסף, ביום ולנטיין שלאחר סיום שידורי העונה השלישית הועלה מערכון בשם "ולנטיין בנעימים" וביום העצמאות שלאחריו הועלה מערכון נוסף בשם "עצמאות בנעימים".
פרסומת ל"דור אלון" הופקה בשיתוף צוות התוכנית ובהתבסס על התוכנית. בנובמבר 2021 הופקה פרסומת לבזק בשיתוף צוות התוכנית המבוסס על דמויות הסדרה.
בשנת 2021 הפיק התאגיד פודקאסט בשם "הקצבייה", המבוסס על דמויותיהם של הקצבים, ניסים ואנטולי.
סקירת הסדרה.
פרקי עונה 1.
העונה שודרה החל מ-21 בפברואר 2018 בטלוויזיה החינוכית, עד לסגירת הערוץ, ובנוסף, בערוץ עשר. לאחר סגירת החינוכית, כאן 11 רכשו את זכויות הסדרה וחידשו אותה לעונה שנייה. מכילה 20 פרקים (פרקים 1–20) ופרק בונוס (מאחורי הקלעים).
פרקי עונה 2.
העונה שודרה החל מה-3 בינואר 2020 בכאן 11 ועד מאי באותה השנה. בסמוך לכל מועד שידור של פרק, כאן 11 גם שידרו אותו בשידור בכורה ביוטיוב מלבד הפרק שסיים את העונה. העונה כללה עשרים פרקים, (פרקים 21–40).
פרקי עונה 3.
העונה שודרה החל מ-26 ביולי 2021 ועד נובמבר באותה השנה. בסמוך לכל מועד שידור של פרק, כאן 11 שידרו את הפרק גם בשידור בכורה בערוץ היוטיוב שלהם. העונה כללה עשרים פרקים, (פרקים 41–60).
פודקאסט "הקצבייה".
"הקצבייה" הוא פודקאסט המופיע בדף הסדרה באתר האינטרנט של כאן 11, שהופק במסגרת "כאן הסכתים", בתור מעין "ספין אוף" של הסדרה. הפודקאסט הופק בשנת 2021. מנחי הפודקאסט הם ניסים ואנטולי, דמויות הקצבים בסדרה, הלומדים תוך כדי תנועה כיצד לערוך ולהגיש פודקאסט. דמויות נוספות בסדרה מופיעות בפודקאסט כאורחות, ומלבדן מצטרפים לעיתים אורחים שאינם חלק מהסדרה. מנגינת הנושא של הפודקאסט לקוחה מהשיר אותו שרה להקתו של אנטולי, כשייצגה, על פי הסדרה, את מולדובה באירוויזיון 1998.
גשר הקשתות (נחל לכיש)
גשר הקשתות (גשר הסוואפירים) הוא גשר לרכב שנבנה על ידי הבריטים מעל לנחל לכיש כתשתית לדרך שמחברת את רצועת עזה לירושלים (כיום כביש 3). משטח הגשר נתמך על יד קשתות ולכן כונה כך. הגשר נמצא מצפון למרכז שפירא ועין צורים. הוגדר כאתר מורשת על ידי המועצה לשימור אתרי מורשת בישראל.
רקע היסטורי.
לאורך ההיסטוריה היוותה הדרך המחברת את רצועת עזה לירושלים ציר אסטרטגי לשליטה באזור. ב-1915 (תקופת השלטון הטורקי) סללו קבלנים ועובדים יהודים דרך לאורך ציר זה (במסגרת ה"עמלייה") ובנו גשרים על הנחלים שחצו את הדרך. בעקבות כיבוש באר שבע על ידי הבריטים באוקטובר 1917 השתמשו הטורקים בציר זה לתמיכה לוגיסטית בקו הגנה שני שניסו לייצב מדרום לו זאת על ידי סלילת מסילת רכבת בין רצועת עזה לא-טינה. לאחר הניצחון בקרב עזה השלישי הדפו הבריטים את הטורקים צפונה והשתלטו על הדרך והמסילה. עם תום מלחמת העולם הראשונה פירקו הבריטים את מסילת הרכבת אך השקיעו בשיפור התשתיות של הדרך.
ההיסטוריה של הגשר.